Date: 1503
Issuing place: Valmiera
Country: Latvia
Language: saksa
Document type: Kaupungit, Asiakirjat

– – – – – – – – – – – – – – – – – – – – – Darna stunt up de ersame her Diderick Hagen van Revel unde vortellede, wo up ereme strome by sunte Birgitten weren angehalt vate midt werke, van Wiborch aff gesegelt, ut Riga aff gelopen, handel unde koppenschop mit den Russen holdende; dat gut wolden de radt van Revel an sick holden bet to dirkantnisse der oversesschen stede, overst de knechte to Revel vormenden dat to partende unde butende, dar se danne musten sick der knechte befruchten, gelik de Rigesschen Tzirs eren capteyn, de 1 schipp mit wasse genamen hadde.* – – – – – – – – – – – – – – – – – – – – – Hoff de vorbenomede her Diderick Hagen wedder an van den angehalden guderen van Wiborch, dat de gudere solden stan to irkantnisse der oversesschen steder to der stad Revel beste unde nicht der knechte. Dar de here meyster unde Johan Hildorpp (rådsherre hos ordensmästaren) mede antwarde, des en were nicht, de gudere sin van den fyanden gekofft unde so genamen. Furdermer vorhalde her Diderick, wo se allenen botter, las unde ander etewar hadden mit den Sweden gekofft, overst tran unde ander koppenschop upgedreven, derhalven de hovetman van Wiborch ere halve vyant were. – – – – – – – – – – – – – – – – – – – – – Furder geven de Revelsschen vore, wo de Rigesschen mercklik gut an solte to Wyborch unde Abo hanteren thegen ordinancie dusser lande, na langeme vorhale Hermen Lubbinge beschuldigende, sodan ut Riga gedan schole hebben, furdermer vorgevende, wo Hermen Lubbinges gudere weren to sunte Birgitten angehalt, darboneven vortellende de hantstreckinghe Hermen Lubbinges, he by deme affsproke der ansesteder unde gerichte bliven wolde. Darup de Rigesschen radessendebaden erer stadt unschult spreken unde vorhalden, wes tome landesdage des was vorhandelt, unde wo alle de handel unde vorbade deme rade unde borgeren entdecket weren; overst also de here meyster up sick nam, dat an alle stede to schrivende, dat men to Abo, Wyborch vnde de Nu&#x0364; nicht soken solde; overst de vorschrivinge des herrn meysters is to Riga vorbleven vnde nicht gekomen. Unde leten enen bedebreff lesen des rades van Riga vor Hermen Lubbinge, dar nicht unlinplikes wart inne gefunden. Item de Revelsschen 4 sware sake up Lubbinges gut vortelleden: int erste der knechte, item des hovetmans van Wyborch, des hernn meysters unde Lubbinges sulven unde der steder. – – – – – – – – – – – – – – – – – – – – – Vid de Revalska sändebudens dagen därefter skedda enskilda företräde hos ordensmästaren framhöll denne att knektarna väl tillkomme det gods, som de af Lubbynk hade tagit, och att Reval borde tillse att rådet icke finge dem till fiender, hvartill sändebuden genmälde att godset wer up unssen stromen genomen sonder orloff des rades, so en hedden de knechte dar gyn recht to. – – – – – – – – – – – – – – – – – – – – – Item donsolvest qvam de her de mester echter to segen van Hermen Lobbynck synen saken und van synem gude und van alle dengenen, de up Wyborch gesocht hadden myt Russchen guderen, heltt he vor wyande gelyck den Russen und woldet straffen ower vyff jare nan lywe und an gude. – – – – – – – – – –